ddrg/super_eurlex huggingface dataset:
KOMMISSIONENS FORORDNING (EF) Nr. 1630/95 af 5. juli 1995 om ophævelse af forordning (EØF) nr. 1073/68 om gennemførelsesbestemmelserne i forbindelse med fastsættelsen af priserne franko grænse samt fastsættelsen af importafgifter for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1538/95 (2), særlig artikel 13, stk. 3, og artikel 16, stk. 4, og

ud fra følgende betragtninger:

I Kommissionens forordning (EØF) nr. 1073/68 (3), ændret ved forordning (EØF) nr. 222/88 (4), er der fastsat gennemførelsesbestemmelser for fastsættelsen af priserne franko grænse og for fastsættelsen af importafgifterne for mælk og mejeriprodukter; med virkning fra 1. juli 1995 tillader den landbrugsaftale, der blev indgået i forbindelse med de multilaterale handelsforhandlinger under Uruguay-runden, ikke længere opkrævningen af importafgifter, der beregnes ud fra priserne franko grænse; nævnte forordning bør derfor ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Forordning (EØF) nr. 1073/68 ophæves.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 148 af 30. 6. 1995.

(3) EFT nr. L 180 af 26. 7. 1968, s. 25.

(4) EFT nr. L 28 af 1. 2. 1988, s. 1.
KOMMISSIONENS FORORDNING (EF) Nr. 1628/95 af 5. juli 1995 om ændring af forordning (EØF) nr. 3846/87, (EF) nr. 429/95, (EF) nr. 720/95 og (EF) nr. 950/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1528/95 (2), særlig artikel 13, stk. 3, og

ud fra følgende betragtninger:

Der blev fastsat en nomenklatur over eksportrestitutioner for landbrugsprodukter på basis af den kombinerede nomenklatur ved Kommissionens forordning (EØF) nr. 3846/87 (3), senest ændret ved forordning (EF) nr. 836/95 (4);

nomenklaturen over eksportrestitutioner for landbrugsprodukter blev ændret ved Kommissionens forordning (EF) nr. 440/95 (5); det har vist sig, at beskrivelsen af studset havre er for restriktiv; den bør derfor ændres;

de restitutioner, der gælder for udførsel af produkter, der er forarbejdet på basis af korn og ris, blev fastsat henholdsvis for marts, april og maj 1995 ved Kommissionens forordning (EF) nr. 429/95 (6), (EF) nr. 720/95 (7) og (EF) nr. 950/95 (8);

der har indsneget sig en fejl i bilaget til forordning (EF) nr. 429/95, (EF) nr. 720/95 og (EF) nr. 950/95 ved udeladelsen af produktkode 1104 22 10 100; de pågældende forordninger bør ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I sektor 3 i bilaget til forordning (EØF) nr. 3846/87 affattes oplysningerne til KN-kode 1104 22 99 således:

>TABELPOSITION>

Artikel 2

1. I bilaget til forordning (EF) nr. 429/95 indsættes produktkode 1104 22 10 100 og det tilhørende restitutionsbeløb på 121,49 ECU/ton.

2. I bilaget til forordning (EF) nr. 720/95 indsættes produktkode 1104 22 10 100 og det tilhørende restitutionsbeløb på 103,20 ECU/ton.

3. I bilaget til forordning (EF) nr. 950/95 indsættes produktkode 1104 22 10 100 og det tilhørende restitutionsbeløb på 102,24 ECU/ton.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Artikel 1 anvendes fra den 1. januar 1995.

Artikel 2 anvendes på anmodning fra den repektive ikrafttrædelsesdato for forordning (EF) nr. 429/95, (EF) nr. 720/95 og (EF) nr. 950/95.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 148 af 30. 6. 1995.

(3) EFT nr. L 366 af 24. 12. 1987, s. 1.

(4) EFT nr. L 88 af 20. 4. 1995, s. 1.

(5) EFT nr. L 45 af 1. 3. 1995, s. 37.

(6) EFT nr. L 45 af 1. 3. 1995, s. 14.

(7) EFT nr. L 73 af 1. 4. 1995, s. 30.

(8) EFT nr. L 97 af 29. 4. 1995, s. 10.
KOMMISSIONENS FORORDNING (EF) Nr. 1627/95 af 5. juli 1995 om ændring af forordning (EF) nr. 3168/94 om fastsættelse af anvendelsesområdet for Rådets forordning (EF) nr. 517/94 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel, om en EF-importlicens og ændring af visse bestemmelser i forordningen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel (1), senest ændret ved forordning (EF) nr. 1325/95 (2), særlig artikel 21, og

ud fra følgende betragtninger:

Kommissionens forordning (EF) nr. 3168/94 (3) indeholder visse fejlformuleringer med hensyn til artikel 21, stk. 3, i forordning (EF) nr. 517/94, som førstnævnte forordning bygger på; det er derfor hensigtsmæssigt at rette dette ved at ændre forordning (EF) nr. 3168/94 med tilbagevirkende kraft til ikrafttrædelsesdatoen for forordning (EF) nr. 3168/94;

de i denne forordning fastsatte ændringer er i overensstemmelse med udtalelse fra Tekstiludvalget -

UDSTEDT FØLGENDE FORORDNING:

Artikel 1

I forordning (EF) nr. 3168/94 foretages følgende ændringer:

1) I titlen udgår ordene »og ændring af visse bestemmelser i forordningen«.

2) I den anden betragtning i præamblen udgår sætningsleddet »og endelig at ændre eller supplere visse bestemmelser i forordning (EF) nr. 517/94«.

3) I artikel 1 ændres »I forordning (EF) nr. 517/94 foretages følgende ændringer« til »I henhold til forordning (EF) nr. 517/94 udstedes importbevillingerne og uddrag heraf i overensstemmelse med de betingelser og den model, som findes i bilaget«.

4) I artikel 1 udgår »1) Følgende afsnit indsættes i artikel 18, stk. 1«.

5) I artikel 1 udgår nr. 2 og 3.

6) I bilaget udgår »Bilag VIII«.

7) I bilaget affattes punkt 5 således:

»5. Ved udstedelsen forsynes importlicenserne og uddragene heraf med et udstedelsesnummer af de berørte medlemsstaters kompetente myndigheder. Licensnumrene skal meddeles Kommissionen elektronisk via det integrerede net, som der henvises til i artikel 17, stk. 4, i forordning (EF) nr. 517/94.«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 24. december 1994.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juli 1995.

På Kommissionens vegne

Leon BRITTAN

Næstformand

(1) EFT nr. L 67 af 10. 3. 1994, s. 1.

(2) EFT nr. L 128 af 13. 6. 1995, s. 1.

(3) EFT nr. L 335 af 23. 12. 1994, s. 23.
KOMMISSIONENS FORORDNING (EF) Nr. 1620/95 af 4. juli 1995 om ændring af forordning (EØF) nr. 2427/93 om gennemførelsesbestemmelser til Rådets forordning (EØF) nr. 2075/92 for så vidt angår fællesskabsfonden for forskning og oplysning inden for tobak

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), senest ændret ved forordning (EF) nr. 711/95 (2), særlig artikel 13, stk. 3, og

ud fra følgende betragtninger:

Ved Kommissionens forordning (EØF) nr. 2427/93 (3), ændret ved forordning (EF) nr. 2678/94 (4), er der fastsat gennemførelsesbestemmelser til forordning (EØF) nr. 2075/92 for så vidt angår fællesskabsfonden for forskning og oplysning inden for tobak; erfaringen viser, at anvendelsen af den bogføringsbestemmelse, der er fastsat i forordning (EF) nr. 2678/94, fører til fiktiv bogføring af udgifter, der er større end de faktiske betalinger, og af indtægter, der ikke er opnået; denne metode skaber vanskeligheder i forbindelse med medlemsstaternes anmeldelse af udgifter; omhandlede fremgangsmåde bør derfor ændres;

denne ændring af bogføringen anfægter ikke støttemodtagerens rettigheder;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -

UDSTEDT FØLGENDE FORORDNING:

Artikel 1

Artikel 10, stk. 2, i forordning (EØF) nr. 2427/93 affattes således:

»2. I henhold til forordning (EØF) nr. 3478/92 nedsættes det præmiebeløb, der skal udbetales til producenterne, og den godtgørelse, som medlemsstaterne skal yde til forarbejdningsvirksomhederne, på udbetalingstidspunktet med det i stk. 1 omhandlede tilbageholdelsesbeløb.

Det således nedsatte beløb anmeldes af medlemsstaterne som udgifter for EUGFL, garantisektionen.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

De bogføringer, der er fastsat i artikel 10, stk. 2, anvendes for samtlige præmier for 1994-høsten.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 215 af 30. 7. 1992, s. 70.

(2) EFT nr. L 73 af 1. 4. 1995, s. 13.

(3) EFT nr. L 223 af 2. 9. 1993, s. 3.

(4) EFT nr. L 285 af 4. 11. 1994, s. 13.
KOMMISSIONENS FORORDNING (EF) Nr. 1622/95 af 4. juli 1995 om ændring af forordning (EØF) nr. 2219/92 om gennemførelsesbestemmelser for den særlige forsyningsordning for Madeira vedrørende mejeriprodukter og om udarbejdelse af opgørelsen over forsyningsbehovene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EF) nr. 3290/94 (2), særlig artikel 10, og

ud fra følgende betragtninger:

Ved Kommissionens forordning (EØF) nr. 1696/92 (3), senest ændret ved forordning (EØF) nr. 2596/93 (4), er der fastsat gennemførelsesbestemmelser for den særlige forsyningsordning for Azorerne og Madeira vedrørende visse landbrugsprodukter;

opgørelsen over forsyningsbehovene for Madeira vedrørende visse mejeriprodukter for perioden fra den 1. juli 1994 til den 30. juni 1995 blev fastlagt ved Kommissionens forordning (EØF) nr. 2219/92 af 30. juli 1992 om gennemførelsesbestemmelser for den særlige forsyningsordning for Madeira vedrørende mejeriprodukter og om udarbejdelse af opgørelsen over forsyningsbehovene (5), senest ændret ved forordning (EF) nr. 1191/95 (6);

på grundlag af de foreliggende oplysninger og for fortsat at imødekomme behovet for mejeriprodukter på Madeira bør opgørelsen fastlægges for perioden fra den 1. juli 1995 til den 30. juni 1996; bilag I til forordning (EØF) nr. 2219/92 bør derfor ændres;

i henhold til forordning (EØF) nr. 1600/92 gælder forsyningsordningen fra den 1. juli; det bør derfor fastsættes, at bestemmelserne i nærværende forordning straks anvendes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EØF) nr. 2219/92 foretages følgende ændringer:

1) Artikel 1, stk. 1, affattes som følger:

»1. Det er i bilag I fastsat, hvor store mængder i opgørelsen over forsyningsbehovene på Madeira der ydes EF-støtte for, og hvor store mængder der fritages for ved import fra tredjelande, jf. artikel 2 i forordning (EØF) nr. 1600/92.«

2) Bilag I affattes som angivet i bilaget til denne forordning.

Artikel 2

Denne forordning træder i kraft på dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 349 af 31. 12. 1994, s. 105.

(3) EFT nr. L 179 af 1. 7. 1992, s. 6.

(4) EFT nr. L 238 af 23. 9. 1993, s. 24.

(5) EFT nr. L 218 af 1. 8. 1992, s. 75.

(6) EFT nr. L 118 af 25. 5. 1995, s. 81.

BILAG

»BILAG I

Opgørelse over forsyningsbehovene på Madeira for mejeriprodukter i perioden 1. juli 1995 til 30. juni 1996

>TABELPOSITION>
KOMMISSIONENS FORORDNING (EF) Nr. 1617/95 af 4. juli 1995 om ændring af forordning (EF) nr. 1162/95 om særlige gennemførelsesbestemmelser for ordningen med import- og eksportlicenser for korn og ris

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1528/95 (2), særlig artikel 9, stk. 2, artikel 12, stk. 4, og artikel 13, stk. 11, og

ud fra følgende betragtninger:

Ved Kommissionens forordning (EF) nr. 1162/95 (3) er der fastsat særlige gennemførelsesbestemmelser for ordningen med import- og eksportlicenser for korn og ris; gyldighedsperioden for importlicenser for malt er ikke blevet fastsat i bilag I til nævnte forordning; det er derfor nødvendigt at fastsætte en gyldighedsperiode herfor i betragtning af markedsbehovene og korrigere udeladelsen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Punkt A i bilag I til forordning (EF) nr. 1162/95 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 148 af 30. 6. 1995.

(3) EFT nr. L 117 af 24. 5. 1995, s. 2.

BILAG

»BILAG I

A. Korn

>TABELPOSITION>
KOMMISSIONENS FORORDNING (EF) Nr. 1623/95 af 4. juli 1995 om forsyningsopgørelse for De Kanariske Øer for varer hidrørende fra mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 3290/94 (2), særlig artikel 3, stk. 4, og

ud fra følgende betragtninger:

I henhold til forordning (EØF) nr. 1601/92 skal mængderne i de særlige forsyningsopgørelser for De Kanariske Øer for mejerisektoren fastsættes for perioden fra 1. juli 1995 til 30. juni 1996;

mængderne i den foreløbige forsyningsopgørelse for disse produkter blev fastsat for perioden fra 1. juli 1994 til 30. juni 1995 ved Kommissionens forordning (EF) nr. 2883/94 (3), senest ændret ved forordning (EF) nr. 1318/95 (4); for fortsat at imødekomme behovet for mejerisektorens produkter bør nævnte mængder fastsættes for perioden fra 1. juli 1995 til 30. juni 1996;

i henhold til forordning (EØF) nr. 1601/92 gælder forsyningsordningen fra den 1. juli; det bør derfor fastsættes, at bestemmelserne i nærværende forordning straks anvendes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Med henblik på anvendelse af artikel 2 og 3 i forordning (EØF) nr. 1601/92 er de mængder i den foreløbige forsyningsopgørelse, der i mejerisektoren alt efter tilfældet er omfattet af toldfritagelse, for så vidt produkterne indføres fra tredjelande, eller af EF-støtte, for så vidt produkterne hidrører fra Fællesskabets marked, fastsat i bilaget.

Er der i forsyningsopgørelsen for et produkt fastsat to mængder (henholdsvis til direkte konsum og forarbejdning eller bearbejdning), er det muligt at ændre fordelingen mellem de to anvendelsesområder med højst 20 % af den samlede mængde, der er fastsat for produktet.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 349 af 31. 12. 1994, s. 105.

(3) EFT nr. L 304 af 29. 11. 1994, s. 18.

(4) EFT nr. L 127 af 10. 6. 1995, s. 5.

BILAG

>TABELPOSITION>
KOMMISSIONENS FORORDNING (EF) Nr. 1619/95 af 4. juli 1995 om ændring af forordning (EØF) nr. 3616/92 om foranstaltninger vedrørende omstilling af tobakssorterne Mavra, Tsebelia, Forchheimer Havanna IIc og hybrider af Geudertheimer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), senest ændret ved forordning (EF) nr. 711/95 (2), særlig artikel 14, og

ud fra følgende betragtninger:

I artikel 14 i forordning (EØF) nr. 2075/92 er der fastsat et treårigt program for omstilling af tobakssorterne Mavra, Tsebelia, Forchheimer Havanna IIc og hybrider af Geudertheimer til andre mere efterspurgte sorter eller til andre landbrugsafgrøder, idet dette program skal iværksættes fra 1993-høsten; for at efterleve ånden i nævnte artikel bør det fastsættes, at en producent også kan deltage i omstillingsprogrammet fra 1994-høsten; de betingelser for deltagelse i programmet, der er fastsat i Kommissionens forordning (EØF) nr. 3616/92 af 15. december 1992 om foranstaltninger vedrørende omstilling af tobakssorterne Mavra, Tsebelia, Forchheimer Havanna IIc og hybrider af Geudertheimer (3), senest ændret ved forordning (EF) nr. 3477/93 (4), bør derfor delvis ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak -

UDSTEDT FØLGENDE FORORDNING:

Artikel 1

I forordning (EØF) nr. 3616/92 foretages følgende ændringer:

1) Artikel 2, stk. 1, første led, affattes således:

»- i henhold til forordning (EØF) nr. 3477/92 har modtaget et kvotebevis eller en dyrkningsattest for 1993-høsten eller for 1994-høsten på grundlag af deres produktion i 1989, 1990 og 1991 af en af de sorter, der er nævnt i artikel 1«

2) I artikel 3 indsættes som stk. 3:

»3. For producenter, der deltager i omstillingsprogrammet fra 1994-høsten, udbetales den i stk. 1 og 2 fastsatte støtte kun for 1994- og 1995-høsten.«

3) I artikel 6, stk. 1, indsættes følgende afsnit:

»Med hensyn til udbetaling af omstillingsstøtten for 1994-høsten forlænges den i første afsnit omhandlede frist til den 1. august 1995.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra 1994-høsten.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 215 af 30. 7. 1992, s. 70.

(2) EFT nr. L 73 af 1. 4. 1995, s. 13.

(3) EFT nr. L 367 af 16. 12. 1992, s. 13.

(4) EFT nr. L 317 af 18. 12. 1993, s. 30.
KOMMISSIONENS FORORDNING (EF) Nr. 1605/95 af 3. juli 1995 om fastsættelse af det højeste niveau for tilbagekøbsprisen for væksthustomater indtil udgangen af produktionsåret 1995

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved forordning (EF) nr. 1363/95 (2), særlig artikel 18, stk. 1, sidste afsnit, og

ud fra følgende betragtninger:

Markedet for væksthustomater har andre kendetegn end markedet for frilandstomater; væksthustomater er for størstedelens vedkommende produkter i kvalitetsklasserne Ekstra og I, hvis priser ligger væsentligt over priserne for frilandsprodukter;

for at sikre en mere effektiv støtte til markedet for væksthustomater bør der gives producentorganisationerne eller sammenslutningerne af disse organisationer mulighed for at fastsætte deres tilbagekøbspris på et niveau, der ligger over fællesskabstilbagekøbsprisen; i overensstemmelse med bestemmelserne i artikel 18, stk. 1, sidste afsnit, i forordning (EØF) nr. 1035/72 bør det højeste niveau for tilbagekøbsprisen for disse produkter fastsættes ved på priserne for produktionsåret 1994 at anvende en forskel af samme størrelsesorden som den, der er anvendt ved Rådets fastsættelse af basispriserne og opkøbspriserne for tomater for produktionsåret 1995;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Til udgangen af produktionsåret 1995 kan producentorganisationerne eller sammenslutningerne af disse organisationer for væksthustomater fastsætte tilbagekøbspriser, som maksimalt ligger på følgende niveauer, udtrykt i ecu pr. 100 kg netto:

>TABELPOSITION>

Artikel 2

Producentorganisationerne meddeler følgende oplysninger til de nationale myndigheder, som meddeler dem til Kommissionen:

- det tidsrum, i hvilket tilbagekøbsprisen anvendes

- de påtænkte og anvendte niveauer for tilbagekøbspriserne.

Artikel 3

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.